Document ID: 32014R1387

KOMISSION DELEGOITU ASETUS (EU) N:o 1387/2014,
annettu 14 päivänä marraskuuta 2014,
talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin annetun neuvoston asetuksen (EY) N:o 1528/2007 liitteen I muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin 20 päivänä joulukuuta 2007 annetun neuvoston asetuksen (EY) N:o 1528/2007 (1) ja erityisesti sen 2 artiklan 2 kohdan,
sekä katsoo seuraavaa:
(1)
EU:n tullittoman ja kiintiöttömän tuontijärjestelmän edunsaajavaltioiden luettelo on vahvistettu asetuksen (EY) N:o 1528/2007 liitteessä I.
(2)
Kenia ei ollut toteuttanut tarvittavia toimia väliaikaisen talouskumppanuussopimuksensa ratifioimiseksi, eikä se enää 1 päivästä lokakuuta 2014 asetuksen (EY) N:o 1528/2007 2 artiklan 3 kohdan ja erityisesti sen b alakohdan mukaisesti ja Euroopan parlamentin ja neuvoston asetuksen (EU) N:o 527/2013 (2) nojalla kuulu asetuksen (EY) N:o 1528/2007 mukaisen markkinoillepääsyjärjestelyn piiriin.
(3)
Kenia sekä Euroopan unioni ja sen jäsenvaltiot saivat talouskumppanuussopimusta koskevat neuvottelut kuitenkin päätökseen 16 päivänä lokakuuta 2014.
(4)
Komissiolle on siirretty valta antaa delegoituja säädöksiä asetuksen (EY) N:o 1528/2007 24 a artiklan mukaisesti kyseisen asetuksen liitteen I muuttamiseksi siten, että siihen lisätään AKT-valtioiden ryhmään kuuluvia alueita tai valtioita, jotka ovat saaneet Euroopan unionin kanssa päätökseen neuvottelut sopimuksesta, joka täyttää GATT 1994 -sopimuksen XXIV artiklan vaatimukset.
(5)
Tämän asetuksen soveltamispäivästä lähtien Kenian lisäämiseen asetuksen (EY) N:o 1528/2007 liitteeseen I sovelletaan kyseisen asetuksen 2 artiklan 3 kohdassa ja erityisesti sen b alakohdassa esitettyjä edellytyksiä,
ON HYVÄKSYNYT TÄMÄN ASETUKSEN:
1 artikla
Lisätään asetuksen (EY) N:o 1528/2007 liitteeseen I maa seuraavasti:
’KENIAN TASAVALTA’
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä marraskuuta 2014.

Labels: 3
13
15
18